
No. 3024/1936. 
“+ Necrolog. 


Cu durere comunicăm, Ven. Cler diecezan, că 
preotul pensionar M. On. luliu Pop, fost paroh în Me- 
cențiu, în ziua de 18 crt. a repausat în Domnul, în 
anul al 7l-lea al vieţii şi âl 46-lea al preoţiei sale. 

Fraţii Preoţi diecezani pentru odihna sufletului 
adormitului în Domnul Frate vor aduce la altarul Dom. 
nului sufragiile pii obişnuite. 

lu veci amintirea lui! 

Oradea, 21 Septmvrie 1936. 


No. 3066/1936. | 
Ziua misionară 


Atragem atențiunea Ven. Cler diecezan asupra. 


Apelului, pe care Preşedintele Operei Pontiticale pen- 
iru răspândirea credinţei, îl adresează întregei lumi 
„creştine în vederea zilei misionare, care în acest an 
se va prăznui în Dumineca din 18 Octomuvrie crt. Ape- 
lul în traducere românească e publicat în Nr. 3 al 
Misionarului, care se trimite tuturor Oiiciilor noastre 
parohiale. 

Ziua misionară va fi publicată credincioşilor în 
Dumineca din 11 Octomvrie crt., îndemnându-i, ca 
fiecare să contribue cu rugăciunile sale şi cu obolul 
său la ajutorarea misiunilor. 

In ziua de 18 Octomvrie crt., în toate bisericile 
se va face o colectă în favorul misiunilor. Suma adu- 
nată până cel mult în 1 Noemvrie crf se va trimite 
Oficiului administrativ al fondurilor diecezane cu indi- 
carea »pentru misiunic«, 

Conform Decretului S. Penijtenţierii Apesialiee, 
publicat în Acta Apostolicae Sedis din 14 Septemvrie 
1934, toţi credincioşii, cari în ziua misionară se cumi- 
necă şi se roagă pentru întoarcerea necredincioşilor 
câştigă îndulgințe plenare, iară aceia cari cu inimă 
înfrântă şi cu evlavie vor lua parte la vreuna din 
slujbele bisericeşti ce se vor oficia în aceea ziuă şi 
se vor ruga pentru întoarcerea necredincioşilor vor 
dobândi îndulgințe parțiale de şapte ani. 

Oradea, 29 Septemvrie 1936. 





Dela Opera Pontificală eparhială 
pentru propagarea credinfei. 
No. 1011936. 


Frați preoți, 

Se apropie Dumineca misiunilor, ziua sfântă a 
secerișului credinfei. 

În vederea ei, trebue să ne intețim râvna, ca 
să pufem arăta rezultat mulfumitor. 

La exercițiile spirituale din vara aceasta, am 
auzit cu toții magistrale învățături și îndemnuri date 
de nemuritorul pontifice Benedict XV în enciclica sa 
„Maximum illud“ (30. 11. 19), această „magna charta 
missionum"”. | 

De asemenea am cunoscut şi cuprinsul întreg 
al enciclicei „Rerum Ecclesiae“ (28. 2. 26), dată de 
actualul Papă Pius XI. | 

Acum e momentul să dovedim cu fapta că aceste 
înalte îndemnuri au găsit răsunelul cuvenit în sufle- 
fele noastre, precum și în acelea ale credincioşilor 
Incredințaţi grijei noastre duhovniceşti, 

Pentru o docurmeniare cât mai bogată în privința 
rostului misiunilor, la n-rul de față al Vestitorului, 
se anexează No. 3 din „Misionarul“, organ frime- 
sfrial al Operei pontificale pentru propagarea. cre- 
dinfei. 

De aici putem vedea cum se lucrează aiureg și 
la noi. Păr. Gh. Fireza S. I. dintr'o comună mică, 
de abia ceva peste o sută de familii, a fost în stare 
să scoală aproape o mie de lei. Ce nu s'ar putea 
face în parohii cu mult mai mari, cum slavă Dom- 
nului, avem și noi destule ? ! 

Pentru a stimula zelul confraţilor, vom ţinea so- 
cofeală atât de colecta cea nouă, cât și de cele vechi. 

Vom încresta cu tucurie orice spor. 

Şi am fi foarte fericiți, dacă n'ar trebui să notăm 
nici un regres și cu atât mai pațin vreo lipsă dela 
datorie. 

__ Cu frățească dragoste : 


Președinte : Secretar : 
Il. Georgescu 1. Bal 
canonic 

Mai puţină pripeală 


Ca şi »Universul«, «Credinţa« are o pagină ce se 
cheamă a «Dreptei credinţe«. In această pagină clerici 
şi teologi, pe faţă ori sub pseudonime, se războiesc 
mai -ales cu Patriarhia şi cu Anglicanii. Acolo unul ce 
se iscăleşte ori îl cheamă P. C. Spătaru, «cu pri- 
lejul învestirii Mitropolitului din Blaj şi a congresului 
Astrei« scrie trei coloane în numărul dela 27 S=p- 
temvrie a. c. 

Il doare că în loc să fim un popor, un altar, o 
credință, noi suntem partide, suntem biserici, noi 
avem felurite interpretări pentru acelaşi adevăr care 
esfe unul şi singur. Tot atât, dacă nu chiar mai mult, 
ne doare şi pe noi de aceasta. 


Afirmă apoi că această unitate sufletească crea- 
toare izbăvitoare „nu va fi niciodată“; pentrucă |. P. 


S. Alexandru Nicolescu în cuvântarea sa, a proclamat 
Primatul Episcopului Romei. | se pare că, din pricina 
aceasta, poate susține »convingerea întemeiată pe 
realităţi« că, „mai curând esfe de sperat Unirea cu 
Roma, decât cu Biajul“. 

Această convingere şi-o întemeiază pe faptul că 
»ioarte erudiţi şi foarte eclesiastici catolici ar fi recu- 
noscând, că întemeierea Bisericei din Roma de către 
Petru, Primatul iui asupra Bisericei şi succesiunea 
'dela Petru a Episcopilor Romei, ca dela primul episcop, 
n'a existate. Ele-ar fi după dânsul, «interpretări con- 
fesionale, lipsite de orice fundament istorice. 

1 rugăm însă să ne creadă, când îl asigurăm, că 
nu există absolut nici un istoric în adevăr erudit, 
necum încă şi mai puțin cleric, care să pretindă aşa 
ceva, | 

De altfel, cum o fi văzând »bazat pe realităţi« 
o Unire cu Roma mai uşoară decât cu Blajul, când, 
spre a se uni cineva cu Roma, cel dintâi lucru este 
a recunoaşte acel adevăr, care; vorba Domniei Sale, 
este unul şi indivizibil, şi a fost recunoscut de toţi 
răsăritenii până la 1054 şi de toate sinoadele ecu- 
menice necontenit, dela întâiul şi până la cel din 
urmă. Un adevăr pe care-l proclamă până azi Minefle 
şi toate cărţile de ritual răsăritean, când nu sunt îal- 
sificate şi care confirmă tot ce nu vrea să recunoască 
D. Spătaru. 

Dacă s'ar îi ostenit mai mult, Dumnealui ar fi 
aflat de mult, că niciodată răsăritenii nu au tăgăduit 


aceste adevăruri, până când teologii protestanți — ca. 


să se apere că propovăduesc erezii osândite de Epis- 
copul Romei — au început să le conteste sofisticând. 
Ar îi putut afla că de o sută de ani, de când săpă- 


turile din catacombele Romei au scos ia iveală mor- 
minte, picturi şi inscripțiuni din primele veacuri ale 
Creştinismului, istoricii protestanți nu mai îndrăznesc 


„să mai vorbeasăă, aşa cum vorbeau cei din secolul 


XVI şi următorii. 

Azi, tot ce mai îndrăznesc a susţine, este că 
Primatul, Verhovnicia lui Petru şi a urmaşilor lui, ar 
îi de drept bisericesc şi nu de drept divin — dela 
Hristos — cum strigă toate cărţile vechi ale Bisericii 
Lui, care una a fost o mie şi mai bine de ani, în 
Răsărit ca şi în Apus. 

Că Răsăritul s'a desbinat de Roma, »pe câteva 
puncte de confesiune dogmatică, formulate anume ca 
să desbine«, nu se poate mai adevărat. Ca să fie com- 
plectă această afirmaţie a sa, D. Spătaru ar îi trebuit 
să adaoge, că ele nu au fost anume formulate la Con- 
sfantinopole, că în Biserica Românească abia în sec, 
XIV au fost categoric impuse de ierarhii aduşi (pentru 
motive politice) din Bizanțul, ce trăgea să moară. 

Că sunt »oameni ce se împotrivesc la ce vrea 
Dumnezeu«, ştim şi vedem. Oamenii aceia cari se 
împotrivesc voiei lui Dumnezeu, cei mai mulţi sunt 
de bună credinţă. . Cu ajutorul lui Dumnezeu, care în- 
totdeauna ajută pe cei ce caută Adevărul, va veni de 
sigur vremea ca tot Românul să se lumineze pe de- 
plin. Nici unul nu va mai afirma de atunci, din ne- 
ştiinţă, lucruri împotriva Adevărului şi a voinţei lui 
Dumnezeu, care numai adevăr este. | 
__ Pentru a se opri mai de vreme, D-lui Spătaru 
i-ar fi fost deajuns să recitesacă discursul dela 18 
Iunie, al D-lui Titulescu. În acest discurs se proclamă 
adevărul că „S$. S. Papa este Vicarul lui Hristos, al 
Aceluia care fu vestit de Prooroci drept Impăratul 
Păcei“. Vorbind aşa, D. Titulescu a mai spus că »se 
ține de Biserica Ortodoxă Autocefală Română şi nu 
se depărtează de învăţăturile ei«; ceea ce iar este 
ioarte exact, căci la Sinoadele Ecumenice din Con- 
stanţa şi din Florenţa, reprezentații Mitropoliei Mol- 
dovei şi cei ai Ungro Vlahiei, nici o clipă măcar nu 
au contestat adevărul şi au fost cei dintâi care au 
iscălit Unirea cu Roma. 

Ar îi deci de dorit ca măcar în viitor, toţi cei ce 
iau condeiul să scrie, ori deschid gura ca să vor- 
bească de Unire, absolut necesară Creştinătăţii, să nu 
se lase a fi înșelaţi de vechi cărţi protestante sau de 
prejudecăţi răsuilate. Să nu se mai pripească nimeni. 


M. 1.C, 

Al doilea Congres internaţional al Presei Catolice 


s'a ţinut la Roma (Angelicum), 24—27. 9. 1936, par- 
ticipând 260 de ziarişti din 28 de ţări (4 din România, 
din cari 3 de rit latin şi 1 unit). | 

Congresul a fost precedat de alte două congrese: 
cel pentru formarea ziariştilor catolici şi acela al Pre- 
sei periodice franciscane din lialia. Cel pentru forma- 
rea ziariştilor a fost pregătit şi condus cu rară com- 
petenţă de d. Paul Verschave, directorul şcolii ziaristice 
catolice din Lille (Franţa). Rapoartele, bază aie discu- 
țiilor şi lucrărilor acestui congres, au fost: Rațiunea 
de a îi a şcolilor catolice de ziaristică de d. loseph 
Demarteau din Li&ge (Belgia); Şcolile de ziaristică în 
Statele-Unite ale Americei de O'Sullivan; Şcolile de 
ziaristică din Anglia de Th. Greenwood dela universi- 
tatea din Londra ; Şcolile de ziaristică în Germania de 
H. Hellmut Bing; Şcolile de ziaristică în Belgia, Po- 
lonia, Cehoslovacia şi Elveţia de Paul de Sury d'Aspre- 
mont dela universitatea din Friburg ; Școala de zia- 
ristică a ziarului »EIl Debate« de Vinolas (Şpania); 
Şcoala de ziaristică dela universitatea catolică din 
Lille de Prof. Henri David (şcoala cea mai bună din- 
tre toate) şi Viitorul şcolilor de ziaristică, raport pre- 
zentat şi susținut de însuşi preşedintele P. Verschave. 

Congresul presei franciscane italiene s'a ţinut pa- 
ralel cu cel pentru formarea ziariştilor, dar nu la 
Angelicum, ci la Antonianum în Roma. Raportul prin- 
cipal al acestui congres a fost cel prezentat de păr. 
Diomede Scaramuzzi, secretarul biroului presei fran- 
ciscane. | : 

După aceste preambule, contele Giuseppe Dalla 
Torre, directorul ziarului »L'Osservatore Romano“, 
preşedintele congresului, salută pe oaspeţi şi în deosebi 
pe reprezentantul S. Părinte, Eminenţa Sa Cardinalul 
Eugen Pacelli. Luând, apoi, acesta cuvântul, rosteşte 
unul din cele mai clasice discursuri din câte s'au ţi- 
nut vreodată asupra rostului presei, El ar merita să 
fie cunoscut cu deamănuntul de tot creştinul cult. 
»Pana şi maşina voastră de scris sunt caii voştri de 
bătaie, armele voastre de apărare şi de atac« — zice 
eminentul orator — »arme puternice şi înspăimântă- 
toare nu numai când vorbesc, ci şi atunci când tac, 
pentrucă este o tăcere din încăpăţinare şi conspirație, 
precum e o tăcere din dragoste şi jertiă; e o tăcere 
de spaimă, precum e o tăcere de martir şi de apostole. 
Discursul cardinalului rostit în şapte limbi (italiană, 
îranceză, spaniolă, portugheză, engleză, germană şi 
latină) a reeditat, în o anume formă, miracolul limbilor 
din cea dintâi zi de Rusalii. Amintind pe orientali, 
ilustrul cuvântător n'a uitat nici de noi Românii. 

Farmecul deosebit şi importanţa extraordinară a 
acestui congres îl constitue, în afară de hotăririle 
luate, faptul că fiecare şedinţă (câte două pe zi!) e 
prezidată de alt şi alt cardinal, principe al Bisericii 
Romane. 


Şedinţa următoare e prezidată de Em. Sa Card. 
Laurenti, care, nesimţindu-se competent — zicea — a 
da lecţii unui congres atât de distins, se restrânge la 
evocarea îndatoririi generale creştineşti de a mârturisi 
pentru adevăr, ca şi Domnul nostru Isus Cristos, în- 
datorire mai trebuincioasă astăzi decât orişicând. 

Mişcătoare au fost şi cuvintele Card. Salotti care 
a arătat cum se împăgâneşte lumea de astăzi. Pă- 
gână e gândirea ei în contradicţie cu adevărurile 
creştine, Păgână filosofia ei, părăsind îndrumările să- 
nătoase ale filosofiei tradiţionale. Păgână ştiinţa îm- 
bibată' de materialism. Păgână literatura care înveni- 
nează conştiințele şi distruge idealul de Dumnezeu şi 
de patrie. Păgâne moravurile tot mai mult emancipate 
de sub orice lege morală, De aici provin toate abe- 
rațiile şi toate rușinile vieţii contimporane. 

Cuminte a grăit şi Card. Canali, amintind ziarişti- 
lor catolici îndatorirea de a urma pilda patronului lor 
ceresc, S$. Francisc de Sales; combătând greşala să 
cucerească sufletul celui greşit. Dacă voi nu vă în- 
grijii de o presă bună, mai spunea Em. Sa înte- 
meindu-se pe păr. Baudon, dacă nu întemeiaţi ziare 
catolice, dacă nu le ajutaţi, dacă nu le răspândiţi, 
presa cea rea va perverti ţara; cei fără de lege în- 
mulțindu-se se vor înstăpâni asupra aşezămintelor, 
şcolilor, bisericilor, episcopiilor şi vă vor  despoia 
de toate, 

Bună a fost şi observaţia Card. La Puma care a 
prezidat cea din urmă şedinţă a congresului. Em. Sa 
a spus că ziariştii nu constitue un ordin religios în 
sensul canonic al cuvântului. Ei alcătuesc, însă, oar- 
mată, disciplinată de aceleaşi legi morale şi având 
acelaşi comandant suprem, pe Papa. 

S'au făcut şi foarte importante comunicări din 
partea Biroului internaţional al ziariştilor catolici. (d. 
loseph Ageorges), precum şi din partea Uniunii inter: 
naţionale a Presei Catolice (Păr. Leon Merklen). O 
bună parte din timp s'a întrebuințat pentru discutarea 
şi votarea Statutelor acestei uniuni. Au avut loc şi 
câteva comunicări ale d-lor A. Michelin, Franţa ;. fos. 
Pauchard, Elveţia ; R. Manzini, Italia ; |. Kalan, Jugo- 
slavia. S'a cerut una despre presa catolică din Româ: 
nia şi autorului acestor rânduri. El a prezentat-o şi 
urmează să se tipărească odată cu actele acestui 
congres. 

Fiecare zi începea cu liturghie şi fiecare şedinţă 
cu rugăciuni publice. De încheiere, după cuvintele de 
înaltă inspirație ale noului preşedinte, contele Gius. 
Dalla Torre, episcopul Cartaginei, reîugiat din Spania, 
a celebrat o liturghie în biserica S$. Petru, iar ziariştii 
au reînoit mărturisirea credinței la mormântul acestui 
verhovnic al apostolilor. 

După aceste lucrări comune, ziariştii s'au mai în- 
trunit odată în casa »părintelui comun«, Papa Pius 

XI, la Castel Gandolfo. S. Părinte a spus că nu vrea 
să rostească un discurs; nare vreme de acestea. 
Vrea să se întrețină părinteşte cu fiii săi iubiţi (cau- 
serie paternelle). In firul convorbirii, aminteşte că, 
după toată probabilitatea în acest an e centenarul XIX 
al convertirii S. Apostol Pavel. De aceea pomeneşte o 
semnilicativă vorbă a acestuia, să fim mulţumitori 
(et grati estote!). Să tim mulţumitori lui Dumnezeu 
pentru darurile hărăzite şi să slujim lui Cristos, Atunci 
nu vom fi şterşi din cartea cea mare a vieţii de veci, 
unde sunt scrise toate gândurile, simţimintele şi îap- 
tele noastre, odată cu răsplată cuvenită. In afară de 





VESTITORUL 


Anul XI. No. 49 


slujba Domnului, nu e nimic. Totul trece, totul piere, 
totul se sfârşeşte. El e alia şi omega; începutul şi 
sfârşitul a toate. Cine începe cu El şi rămâne puru- 
rea în El va avea vieaţă nepieritoare, pregustând de 
pe acum ceva din mulțumirile cele de veci. 

Cu asemenea idei şi simţiminte, ziariştii, la ple- 
care, aveau senzaţia că nu se despart, ci se duc acasă, 
pentru a continua, cu noui puteri, o muncă şi mai 
intensă în ființa de faţă a unui Părinte şi mai mare 
şi mai comun: Dumnezeu cel Atotputernic. 


P. loan Georgescu. 











Idealul în Agru 


Moilo : lar voi, când veţi auzi glasul Domnului 
nu vă învârtoşați inimile voasire . ... . 


„Îdeal! Ne-am obişnuit să luăm acest cuvânt în 
înţelesul ce cuprinde supremul ce s'ar putea obţine din 
ceea spre ce tindem, adică ceva îndepărtat, sublim, 
solemn, spre care tindem, fără a avea posibilitatea şi 
credința de a-l putea atinge vreodată. 

»Ideal pierdut în visul unei lumi ce nu mai estec, 
sau cum spune G. Coşbuc, în poezia »Ideal<. 


A ta e mergerea mereu spre ţintă, 
Drum îngust şi greu ... 
Dar ţinta niciodată nu-i a ta. 


Nu acesta e idealul la care ne gândim noi, când 
e vorba de Agru, ci ceva mult mai apropiat, ceva ce 
cu bunăvoința noastră, dar mai ales cu ajutorul Celui, 
fără de care nu suntem în stare să facem nimic — 
poate fi ajuns; ceva ce trebue atins. Dacă idealul, ce 
trebue atins în Agru, e ceva atât de apropiat, dacă 
poate îi atins, — pentru ce starea, în care suntem, din 
care vrem să ieşim spre liman luminos, se pare că 
are aspectele unei crize, care ne-a cuprins în ghia- 
rele-i nemiloase şi care ne secătueşte toată vlaga trudei 
noastre spre mai bine ? i 

E o aparenţă înşelătoare : dar, durere, Agrul e de- 
parte de a se bucura de ceea ce constitue criza, ce 
cuprinde organismele ce-şi croesc mereu drumuri spre 
veşnicul progres. Căci crize pot fi în organisme cari 
au cunoscut epoce de înflorire, de elanuri durabile; 
ce şi-au creat ogaşii pe cari şi-au bătătorit şi parcurs 
un drum lung şi larg; apoi din diferite motive, — reale 
sau personale (ceea ce e identic) — le-au decăzut avân- 
tul şi realizările aşa, că şi unul şi altele se văd ajunse 
în situaţii de trudă inutilă spre a-şi găsi, vechiile dru- 
muri şi realizări şi a nu le putea .obţine, oricâte jertfe 
ar face şi de oricâte ar mai îi capabile. | 

In acest sens în Agru nu poate fi vorba de criză. 
Pentru simplul motiv, că Agrul, înainte de a putea 
ajunge în criză, trebue mai întâi să se înscăuneze în 
acele suilete, care ar trebui să-i nască şi nutrească 


avântul ; — în sufletele, unde azi, e privit încă cu o 
indiferenţă, nici chiar binevoitoare ; Agrul ar trebui să 
pornească a trăi o vieaţă, nu întâmplătoare, sporadică şi 
la largi .restimpuri de părăzi frumoase, focuri benga- 
lice ce pier îndată ce se nasc: Agrul ar trebui să între 
ca element consfituliv al preocupărilor noastre de 
faote zilele. 

Căci Agrul aşa cum e conceput de S. Biserică şi 
Sf. Părinte, în Acţiunea Catolică, trebue să îie un 
auxiliar al bisericii întru mântuirea sufletelor. 

Ţinta lui e de-a creea în creştini (toţi ar trebui 
să fie membrii Agrului), acele condițiuni, acele semne 
ce vor avea darul sd-i vădească în fața lumii că sunt 
întradevăr creştini. 

Agrul trebue să dospească în suflete aluatul în 
care să se plămădească fapta creştinească : singurul 
lucru ce trebueşte. Căci dacă pasărea se cunoaşte după 
pene şi cântec, omul după prietenii cu care se'nsofeşte, 
— creştinul va fi cunoscut după faptele sale creşti- 
neşti: »Din faptele lor îi veţi cunoaşte«. 

lar Mântuitorul nostru Isus Hristos, vrând ca 
fiecare suflet să fie o lumină, care să nu se pună sub 
obroc, ci în sfesnic »să lumineze tuturor celor din 
casă«, — ne spune: »Aşa să lumineze lumina voastră 
înaintea oamenilor, ca văzând ei faptele voastre cele - 
bune, să preamărească pe Tatăl vostru cel din ceruri<. 

Astfel stând lucrurile, se pare că între idealul 
Agrului şi al Bisericii n'ar fi deosebire. Nu este, căci 
nu poate să fie: ţinta şi idealul amândorura fiind: 
Mântuirea. j 

Dar atunci ar putea să se întrebe cineva: Ce rost 
are Agrul? Este oare necesar, sau e numai o paradă 
a unor oameni neodihniţi, cum sunt ispitiți a o crede 
chiar şi persoane ce ar trebui să aibă făță de Agru 
atitudinea ce o are cloşca faţă de puii săi. 

Acţiunea Catolică, numită la noi Agru, are o im- 
portanță tot mai covârșitoare : cu cât vremea ce trece 
scoate tot mai în evidenţă izbânda minții, ce pare că 
depărtează sufletele de creatorul şi susținătorul lor. 
Pe vreme ce biserică oficială, prin propaganda duş- 


O BCU CLUJ 


Anul XII. No. 19 


mănoasă ce i se face, uneori, chiar prin faptele şi 
vorbele nesocotite ale unora din reprezentanții ei, 
pare că pierde din strălucirea-i menită s'o aibă, 
dela Isus, pentru mântuirea sufletelor; pe măsura ce 
patimile tot mai nestăpânite, —-căci nutremântul li-e mai 
la îndemână şi tot mai la îndemână ca oricând, — 
fac, chiar voluntar, să se nască chiar şi în suflete ce 
se cheamă credincioase, greșita credință, că biserica ar 
ar fi mâță cu clopot, deci interesată în propovăduirea 
mântuirii — se proecfează fof mai necesară exi- 
stența Agrului, ca cel mai bun mijloc al Bisericii pen- 
ru mântuirea noastră, prin noi înșine. 

Biserica primelor veacuri, biserica catacombelor, 
dacă s'a văzut nevoită să se refugieze sub pâmânt 
pentru a se putea lâţi pe pământul lui Dumnezeu, 
tăria ei nebiruită î-au vădit-o lumii : bărbaţii, femeile, 


copiii plăpânzi, cari instruiți, îmbărbătaţi de învăfă- | 


ceii credincioși ai Domnului, se îurişau, prin primej- 
dii de moarie, să ducă sfânta Cuminecătură celor ce 
aveau nevoe deea ca de merinde pe drumul veşniciei, 
Ei erau cei ce împărțeau nutremântul ce consli- 
tuia credința mărturisitorilor, mângăierea  îecioarelor 
şi făria martirilor. 
Fără de concursul neprecupeljit! al tuturora, bi- 


serica primelor veacuri nu putea deveni ceea ce 
este și astăzi: Biserica tuturora, adică catolică, 

Acesta e ideelul spre care tindem şi trebue săl 
obținem prin Agru: Obligajia ce ne-o ludm, ce și-o 
ia fiecare, de-a conlucra la mântuirea sa proprie și 
la mântuirea celor din jurul său. 

Mântuirea sufletului tău e datoria ta, „de tua re 
ogitur“, Nu numai a preotului, nici chiar în primul 
rând. El e comandantul care imparte munca şi se pune 
în primele rânduri de muncă şi primejdie. Căci cel ce 
ar putea să ajungă sincer şi gândit la concluzia că 
comandantul a dobândit victoria, — ar dovedi o însu- 
ticiență de cugetare şi o neînțelegere a Sia si şi-a 
firii umane. 

Lupta se dă cu comandant şi trupe, sau cu trupe 
şi comandant cari, după împrejurări, îşi dispută poziţia 
de întâietate : azi, comandantul e totul, mâine trupa, 
după împrejurări şi situaţii. Dar nici el fără de ea, nici 
ea fără de el. Dar mai ales el cu ea; nicicândea im- 
potriva lui, dar el în fruntea ei, iar ea ascultând şi 
împlinind cuvântul lui în toate cele ce sunt spre prog- 
resul şi mântuirea ei şi a lui. 

lar a pretinde că n'avem obligaţii faţă de mân- 
tuirea celor din jurul nostru, este a afirma că nu sun- 
tem frați, nici l-avem pe Dumnezeu de 7afă. 


Aug. Cosma. 
(Va urma). 





Daţi obolul vostru pentru Misiunile 
catolice ! 

Ş >> DOS Doi lola Solo. Solo lo). ile tolooi Sote, 





SS 


Cine conduce o misiune trebue să-i 
i dea sporul şi desvoltarea cea mai mare, 


S 


Fiindu-i încredinţat tot teritorul misiunii 
sale, e limpede că el va trebui să răs- 
j pundă de mâutuirea veșnică a tuturor 
locuitorilor d n ţinutul acela. De aceea 
d el nu trebue să se mulţumească dacă 
din marea mulțime a dobândit câteva 
j mii de suilele, ci să caute să ţie pe cei 
dobândiţi în credinţă, ca nici unul din 
j ei să nu apuce căile pierzării; să nu 


A) 


creadă că şi-a împlinit pe de-a'ntregul 
j datoria, dacă nu-și va da toată silinţa 
Ş să creşiineze şi pe ceilalţi necredin- 
cioşi, de obicei cu. mult mai număroși. 
4 Va înlesni, deci, propovăduirea evan- 
gheliei, creind noui cenire de creştină- 
U tate care, la rându-l lor, vor da naştere 
la noui vicariate şi prefeciuri. În această 
d privinţă, Ne place să aducem o meritată 
laudă acelor  Vicari Apostolici cari 
lucrând așa, înlesnesc întinderea împă- 
răției lui Dumnezeu şi cari neaflând 
lucrători în ordinul lor, sunt bucuroși 
ca şi alţii, din altă tagmă religioasă, să 
a muncească pentru sporirea misiunii 
d proprii. 
(Din enciclica „Maximum iilud“ a Papii BE- 
d -NEDICT XV, trad. 1, G.). 
[0] 


DEO GERO GETIO DIR GETROGTRIOGINGSSRO SS 


Nu aşa, mă rog 


Când dalde Lungulescu scriu în »Universul“ verzi 
şi uscate înpotriva Uniţilor cu Roma, nimeni nu se 
mai miră. Atâta-i taie capul, atâta iac! Mai sunt cari 
se minunează că D. Stelian Popescu nu a înţeles încă 
răul ce face României şi Românismului îngăduind 
aşa ceva în coloanele ziarului său. Ce mâhneste însă.pe 
orice om de omenie şi pe orice cărturar, este. când 
în coloanele foaiei fondate de Cazzavilan, un profesor 
universitar, un fost Ministru al Instrucţiunei Publice 
şi Cultelor, cade în păcatul acesta, 

Inţelegem prea bine ca-D. Mehedinţi « să se indig- 
neze auzind pe Unguri, cum se laudă că ei cu Ami- 
ralul Horty al lor, au. distrus bolşevismul în Unga- 
ria. [| pricepem şi când se miră de streinii cari se 
lasă a fi înşelaţi de o aşa gogonată minciună. Dacă 
ar cunoaşte mai bine mentalitatea Ungurului de pre: . 
tutindenea, megalomania lui nu ar pretinde Ungurilor 
de la noi, să protesteze în potriva unei aşa îndrăzneţe 
talşificări a Istoriei. Ce este însă extraordinar, e că 
academicianul Mehedinţi, cărturarul care se mân- 
dreşte cu obiectivitatea sa, a putut face o vină Uniţi: 

lor, că nu au intervenit la Pesta pentru respectarea 
adevărului. Mai întâi, este absolut inexact că »Uniţiie, 
după 1700 au avut legături mai strânse administra- 
tive cu Ungaria. De atunci, legându-se de Roma, le- 
găturile lor cu Ungurii au fost, din potrivă »mal slabe 
decât cele ale Neuniţilor cari, îşi scuzau anumite co- 
chetării cu Budapesta, pretinzând că« »ortodoxia« le 
impune să slujească Statul, adică guvernul unguresc. 
D. Mehedinţi a uitat, se vede, că aşa apărau oficioa- 
sele neunite dela Sibiu, pe Mangra şi pe toți Neuniţii 
cari la alegeri combăteau făţiş pe candidaţii Partidu- 
lui Naţional-Român. 

Dar, poate, D. Mehedinţi nu s'a exprimat lămurit. 
O îi vrut să spună că, »Uniţii« ar îi trebuit să atragă 
atenţia episcopului catolic strein, care a vorbit la 
Pesta lăudând pe Horty, pentrucă ar fi distrus pe 
Kun Bela şi pe bolşevicii unguri. »Uniţii« nu au adă- 
stat îndemnul nimenui, ca să atragă atenţia catolici- 
lor din apus, asupra inexactităţilor maghiare. Dacă D. 
Mehedinţi, în loc de a scrie ce a scris, ar îi comuni- 

cat cuiva numele şi reşedinţa acelui arhiereu, îie si- 
gur că Preasfinţitul ar fi primit de mult lămuririle 
necesare şi nu ar mai fi persistat într'o aşa de gro- 
solană rătăcire. Din nenorocire nici măcar în artico- 
lul său din 16 Septemvrie, nu arată de cine e vorba. 
De altfel nu numai Uniţii dela noi, dar chiar latinii din | 
apus au polemizat cu ungurii, cari încearcă să ră- 
stâlmăcească lucrurile. +Universul« acum doi ani — 
lăudându-o — a atras atenţiunea asupra unei cărţi 
apărute la Avignon, în care — scrie Universul — 
Jean de Mourte distruge legendele maghiare, cu care 
se încearcă câştigarea simpatiei catolicilor din Apus. 

Am aflat că D. de Mourte, după ce a împărţit 
gratuit o mie de exemplare a dăruit lucrarea sa, Mi- 
nisterului nostru de Externe. Dacă Direcţia Presei din 
acel minister ar îi retipărit-o, traducându-o în englezeşte 
şi nemţeşte, desigur că nu ar mai fi catolic de bună 
credinţă, care să cadă în mrejile ungurilor. De ce nu 
s'a făcut aşa ? Şi de astă nepăsare tot »Uniţii« or. 
îi de vină? M. 1. C, 











Presa periodică în România. 
SCHEMĂ 


peniru un studiu asupra Presei Periodice catolice şi necatolice din România. 


După un an şi jumătate de pregătiri, la 4.1. 
1847, apare, în sfârşit, No. 1 din »Organulu lumina: 
rei«, cum se numeşte noua gazetă bisericească, poli- 
tică şi literară dela Blaj. Programul ei e semnat de 
canonicul T. Cipariu, în calitate de redactor responsa- 
bil, şi de colaboratorii Î. [. Many şi A. Pumne, profe- 
sori. Glasul vremii ne chiamă pe toţi la muncă, cetim 
în acest program. Unii muncesc, de multă vreme, cu 
spor. Totuşi mai e loc şi pentru alţii. »Credem« — zice 
acest program — »că mai late câmpul cultivării: ro- 
mâneşti, decât să nu afle şi cel mai târziu venit loc 
din destul spre a-şi încerca puterile, fără de a strâm- 
tora pe vechii coloni. Credem că şi după noi, ca şi 
după cei de mai înainte, incă se va putea zice: sece- 
rişul e mulț, dar lucrătorii puţini“. 

Deşi acest ziar, ca şi altele, întemeiate şi conduse 
de T. Cipariu, au caracter mai mult ştiinţific-literar şi 
e destinat tuturor Românilor, fără deosebire de confe: 
siune religioasă, totuşi, potrivit punctului nostru de 
vedere, urmărim cele publicate de el în legătură cu 
Papalitatea. Aproape nu este număr, în care să nu 
găsim ceva, în această privinţă. Se vede că redactorul 
responsabil e preot. Din cele multe, spicuim următoa- 
rele : 

Intâia ştire ce dă despre Papa Pius IX e despre 
o predică a acestuia. Inlocuind, la biserica S. Andreiu, 
pe păr. Ventura, Pius IX spune să nu luăm în deşert 
numele lui Dumnezeu. Mai departe arată însemnătatea 
postului. Prin el, Biserica: încearcă să dea sufletului 


de I. GEORGESCU 


libertate, scoțându-l de sub tirănia trupului. Predica 
şi mai ales rugăciunea papei pătrund toate sufletele 
(No. V. din 1. 2. 1847 p. 19). 

Bântuind foametea în Irlanda, bunul părinte or- 
donă rugăciuni şi colecte publice, pentru a ajuta pe 
cei înfometați. In total, se colectează 3555 scudi sau 
taleri, iar în moneda cunoscută de cetitorii acestui ziar 
35.550 floreni austriaci. (No. VI din 8. 2, 47 şi No. 
XXXV din 30. 8. 47). 

Interesantă e şi ştirea despre vizita de curtoazie 
a ambasadorului turc dela Viena Schekib Effendi, tri- 
mis anume la $. Părinte să-l felicite cu prilejul înco- 
ronării sale. Trimisul spune că, deşi între Poarta Oto= 
mană şi $. Scaun nu sunt legături diplomatice, totuşi 
sultanul, ca toată lumea de altfel, se foloseşte de nu- 
mitul prilej, pentru a-i prezenta »cele mai sincere şi 
mai vii urări«. Arată apoi bunăvoința suveranului său 
pentru toţi supuşii săi, fără deosebire de limbă şi lege, 
lucru ce nu poate îi fără de interes pentru S. Sa, 
Papa răspunde foarte binevoitor. 

Se fac prezentările de rigoare. Trimisul transmite 
apoi secretarului de: Stat o scrisoare din partea ma- 
relui vizir Reşid Paşa. Se observă că această vizită 
e unică în felul ei. Cea făcută la 1490 de un trimis 
al sultanului Baiazid avea caracter particular, nu pu- 
blic. La despărţire Schekib Eltendi e decorat cu o ca- 
mea în briliante cu efigia papei. El o primeşte în ge- 
nunchi, rugând pe prea fericitul părinte să-i dea voe 
s'o poarte pe piept. Aşa dar, pieptul turcesc decorat 

cu portretul Papei! exclamă fericit redactorul, gân- 
dindu-se la atâţia cari în provincia sa repetau mereu 
cu-călugărul apostat din Wittenberg, că Papa e Anti 
crist şi că, dacă e undeva iad, acesta e, de. bună 
seamă, de desuptul Romei. (No. X din 8. 3. 47 şi XII 
din 22. 3. 47). 

Dar frumuseţea şi bogăţia Vaticanului! Pentru a 
sugera cetitorilor săi o idee cât de palidă de comorile 
ştiinţifice şi artistice ailătoare acolo, el publică, în tra- 
ducere românească, itinerarul lui Chateaubriand. Re- 
ținem din această descripție următoarele părţi: „Bi- 
blioteca : poartă de fier, sbârlită cu ascuţişuri; în 
adevăr e poarta ştiinţei. Armele unui papă: trei al- 
bine ; simbol fericit. Minunată aşezare în lăuntru ; căr- 
țile nu se văd. Dar s'ar comunica, s'ar reface de aici 
toată istoria lumii. — Muzeu creștinesc. Instrumente 
de martiriu: unghii de fier pentru a sfârtica pielea, 
răzătoare pentru a o trage jos, ciocane de fier, cleşte 
mici : frumoase antichităţi creştine! Cum suieriau odi- 
nioară ca şi astăzi! mărturie aceste instrumente. In 
cât pentru dureri, neamul omenesc a stat tot într'un 
loc. — Lampe aflate în catacombe. Creştinătatea se 
începu dela un mormânt; la lampa unui mort se 
aprinse această lumină ce'a luminat lumeac<... (No. 
XLIII din 25. 10. 47). i 


(Va urma). 











Aprecieri binemeritate. 


Presa catolică se ocupă mereu de cartea 
„La Presse Periodique en Roumanie“, pe care a 
scris-o ' Păr. Canonic |. Georgescu dela Oradea, 
pentru a servi ca material informativ şi de pro- 
pagandă vizitatorilor Expoziţiei Mondiale a Presei 
Catolice din: Vatican şi mai ales ziariştilor catolici, 
cari s'au întrunit într'un număr aşa de împunător 
la Congresul ţinut acum de curând la Roma, cum 
se poate vedea în altă parte a revistei noastre. 
Lăsăm să urmeze mai jos aprecierile pe cari le face 
„L'Osservatore Romano“ din 4. 9. 1936, despre 
cartea amintită, ca cetitorii noştri să vază ce spun 
cei competenţi despre ea şi câtă propagandă îfa- 
vorabilă poate să ne facă nouă Românilor o lu- 
crare de îelul acesta tipărită într'o limbă euro- 
peană cunoscută şi prezentată cu un prilej ca 
acela al Expoziţiei Presei şi mai ales al Congre- 
sului Ziariştilor Catolici, la care au luat parte re- 
P prezentanţi din toate ţările. Şi ce reprezentanţi ! 

Iat-o : 

»S'a mai arătat cum Expoziţia Mondială a Presei 
Catolice a inițiat o adevărată bibliografie în jurul acti- 
vității noastre pe acest imens teren de apostolat. Bi. 
bliografie, care ca şi Expoziţia însăşi, dar cu mai mare 
exactitate şi bogăţie de ilustraţiuni ştiințitice, ne arată 
marele drum făcut — şi cu toate acestea celor mai 
mulţi necunoscut — chiar şi acolo unde s'ar îi crezut 
mai puţin. Bibliografie, care va rămâne după expozi- 
ție ca un document al ei şi ca moştenirea ei cea mai 
de seamă, 

Credem, că putem spune chiar de pe acuma că, 
fără îndoială, una din cele mai bune contribuţii va fi 
monografia pe care canonicul loan Georgescu, vice. 
preşedintele Comitetului Român pentru Expoziţia Pre- 
sei Catolice, a tipărit:o în limba franceză despre »Presa 
Periodică în România«, şi care se citeşte cu viu interes. 

E cunoscută situaţia etnică, linguistică şi religioasă 
a Statului balcanic, insulă latină în nesfârşita mare a 
slavilor, cu cari elare comună Religia. De fapt, într'o 
țară cu 18 milioane de locuitori numai 2 milioane şi 
jumatăte sunt catolici, cari se impart în cei de ritul 
românesc (orientali) şi cei de ritul latin. Românii au 
trebuit să lupte multă vreme ca să şi păstreze carac- 
terele lor naţionale şi, în sfârşit, să-şi câştige înde- 
pendenţa politică. Unealtă a acestei lupte, a fost şi 
presa. Aşa că istoria ei particulară e o însemnată pa- 
gină a istoriei culturale şi politice a acelei generoase 
țări. De altă parte complexitatea problemelor morale 
şi a situaţiunilor sociale şi diversitatea religiei nu pu- 
tea să nu semneze pe aceasta pagină, caracterul pre- 
sei catolice îndreptată ca să apere credința şi gândi- 
rea Romei, în vreme ce colabora vitejeşte pentru a 
susține cauza Patriei. Toate acestea Georgescu le ilu- 
strează foarte elegant. , î 

EI vorbeşte despre aianiăsi: între cari canonicul' 
Timotei Cipariu, părintele filologiei române, care a 
reuşit să scoată cel dintâi ziar catolic în 1847. Apoi 
rezumează întreg procesul de desvoltare a presei de 
orice colorit şi acţiunea exercitată de ea spre scopuri 
naţionale şi în chestiuni religioase. În sfârşit dă date 
statistice precise asupra presei periodice în general şi 
a celei catolice în special precum şi asupra tuturor 
acelor instituțiuni şi organizaţiuni cari se razimă pe 
jurnalism, 

In România se publică în prezent două cotidiane 
catolice, ambele minoritare ungureşti; în schimb săp- 
tămânalele sunt nouă, cinci ale catolicilor de rit latin 
şi patru ale acelora de rit românesc, Desvoltarea cea 
mai mare însă, e ajunsă de revistele numeroase şi 
variate pentru conținutul şi ţintele lor: unele pur „re- 
ligiose, altele culturale şi de Acţiune. Catolică ;Ceea 
ce reprezintă într'adevăr un viitor promiţător pentru 
catolicismul din acele regiuni. 

Canonicul Georgescu defineşte »schemă« mono» 
grafia sa, dar nouă ni se pare că dânsul cu lucrarea 
d sale ne-a dat un studiu complect despre tot ceea ce 
interesează țara sa şi o adevărată încununare a mun- 
cii săvârşite, acolo, pentru Expoziţia Vaticanăe, 








Administrative. Anexăm la numărul 
de faţă al revistei noastre „MISIONARUL“, bu- 
letinul Operei Pontificale pentru răspândirea 
credinţii, pentru care vom detrage dela On. 
oficii parohiale abonamentul anual de 20 Lei, 
deodată cu raia a doua pentru Vestitorul. Chi- 


tanţele s'au trimis la M. On. oficii protopopești. 

CRONICI 


— Statistică îmbucurătoare. Conform indica- 
țiunilor statistice, la Viena, în ultimii 3 ani s'au reîn- 
tors în sânul bisericii catolice, aproape 50.000 persoane 
dintre cele înstrăinate în timpul regimului marxist. 
Paralel cu aceste reîntoarceri se măreşte numărul că: 
sătoriilor religioase în timp ce încinerările scad simțitor. 


— O convertire grăitoare. Deşteptă mult in- 
teres mai nou, Levan DE, artist-pictor din China, cu 
renume mondial. Cu toate că era un adept allui 
Budha, i se încredinţă împodobirea pavilionului presei 
misiunii din Asia la expoziţia mcndială din Vatican. 
Şederea sa în Roma şi munca depusă de el acolo, l-au 
transformat într'un catolic fervent. Sf. Pârinte, l-a 
primit într'o audienţă specială. . 


— Cauzele răsboiului civil din Spania. Chiar 
cercurile catolice din Spania încep a-şi da seamă că 
frământările grele peste cari.trece în prezent ţara lor, 
au ca izvor o împortantă chestiune socială şi că acest 
flagel numai printr'o nouă orientare socială, chiar în 
rândurile catolicilor, se poate înlătura. De aceea Gil 
Robles. conducătorul Acţiunii Catolice .a declarat -că e 
necesar a convinge clasele stăpânitoare să renunţe de 
bună voe la o parte a avefii lor. Altfel sunt în pri- 
mejdie să-şi piardă tot avutul, Acele elemente care se 


opun acestei necesităţi sociale din orbire personală, 


trebuesc înlăturate de către catolici, 


— O pildă de imitat. Pe colinele oraşului Tre- 
viso s'a terminat decurând o biserică clădită în între- 
gime din contribuţia benevolă de muncă a localnicilor. 
Muncitorii din Treviso. şi din împrejurimi şi-au jertiit 
în acest scop tot timpul liber. Bărbaţii, femeile şi copiii 
se întreceau să contribue cât de mult la ridicarea sf. 
locaş. În 13,000 zile de muncă gratuită s'au transpor- 


tat cu 2.500 căruţe bolovani de piatră, nisip şi pietriş. | 


Era mişcător să vezi la muncă pe credincioşi. De ar 
da bunul Dumnezeu să se clădească astiel multe bi: 
serici | 

— Raymund Netzhammer, Epiktet und Astion, Diokie- 
tianische Mărtyrer am Donaudelta (ibidem), Format 8%, 22 pag. 
In cele 22 de pagini ale acestui studiu, arheologul de re- 
nume european, Exel. Sa fostul arhiepiscop catolic de Bucu» 
rești, reia 0 problemă predilectă: chestia martirilor -Epiutet 
şi Astion, ucişi pentru credinţa lor creştină în vechea cetate 
pontică Halmyris (Dunăvăţ--Tulcea), în zilele păgânului îm- 
păra!t roman Diocleţian (284—305), de către călăui Latronia- 
“nus. Imprejurările vieţii şi morţii acestor doi mucenici cari au 
sfinţit cu sângele lor vărsat pentru Cristos pământul scump 
al ţării noastre le povesteşte foarie frumos, anotându-le cu 
date arheologice şi istorice, după viaţa „romanţată“ a acestor 
doi martiri, publicată mai întâiu de Rosweyde (Vitae Pâtrum, 
Antwerpen, 1615). Lucrarea împodobită şi cu o hartă a colţu- 
lui de miazănoapte a vechei Scythia Minor (Dobrogea de 
- astăzi) merită tot interesul şi toată atenţiunea noastră. (/g) 

Tipografia Românească, Oradea. 

__ Anul XII. No. 19 


— Dr. Ilie Dăianu, n s/ânt pribe-g. Izremie Valacul 
(1556—1625). Ed. (l. Cluj la Viaţa Creştină“, 1936. Format 
120, 64 p. 10 lei. 

Păr. protopop I. Daianu scoate, din bunăvoință păr. V, 


Chindriş dela revista „Viaţa Creştină: (Cluj, Piaţa Cuza Vodă 


12), a doua ediţie revăzută şi îmbogăţită din această lucrare de 
cel ntai mare interes pentru oricare Român. leremia Valacul, 
călugărul capucin, mort în Napoli (Italia) a săvârşit atât în 
viaţă, cât şi după moarte o mulţime de minuni. Ele sunt în 
bună parte însemnate în cartea scrisă asupra lor de Fr. Se- 
verini şi tipărită la 1670 în numitul oraş. După un exemplar 
foarte rar din această carte, povesteşte frumos, pe înţelesul 
tuturor, cu o dibăcie de adevătat măestru, păr. [. D. viaţa, 
faptele (34 de minuni) şi cinstea de care s'a învrednicit acest 
ales al Domnului. Pentru slava lui tipăreşte şi o rugăciune, 
precum şi un sonet. La cererea episcopatului nostru s'a reluat 
chestia beatificării şi canonizării lui. Facă cerul să avem şi 
noi Românii, cât mai curând, un sfânt din neamul nostru. 


— Pr. Dr. Anton Bișoc, franciscan „Luna Iunie consfin- 
țută Inimii Prea Sfinte alui Isus“. Un volum în 160 de 157 pag. 
Preţul 15 Lei. Tipografia „Sabăoani, jud. Roman. 

Păr. Bişoc, profesor de Scriptură în Colegiul internaţional 
al franciscanilor din Roma, publică pentru binele şi folosul 
celor dornici de înaintare în vieaţa spirituală, consideraţiile 
asupra Inimii lui Isus, pe cari le citea enoriaşilor săi 
pe timpul când era paroh în Moldova. Revenim şi noi asupra 
volumului deşi luna lunie a trecut, pentrucă ceea ce cuprinde 
poate fi citit oricând, orişiunde şi neuitând că Vinerile, în special 
primele Vineri ale fiecărei luni sunt închinate Inimii Preasfinte 
— simbolul dragostei — atât de dornică față de acei cari o 
iubesc. Cuprinde 60 consideraţii, formulele de consiinţire (in: 
dividuale şi.a familiei) cântece şi ecteniile Preast. Inimi şi 9 
oficii pentru vizite la Sî. Sacrament. Meditaţiile — scrise pentru 
popor — bine compuse şi uşor de înţeles constau din reflexie 
şi aplicare, pildă şi un mic propus practic. 

Cartea se recomandă tuturor. Preoţilor în special, adu- 
cându-le aminte că evlavia către Preasfânta Inimă şi cultul Eu- 
haristiei au produs minuni unde au fost răspândite. Dacă vor 
introduce practica acestui cult, vor avea tineri evlavioşi, băr- 
baţi pioşi şi bătrâni cucernici. Să nu se uite : „Numele celor 
ce vor răspândi această evlavie vor îi scrise în înima Mea şi 
nu se vor şterge niciodatâ“. (Mântuitorul către Sf. M. Marg, 
Alacoaue), 


— „Sfântul Minunilor“. Un volum în 320 de 104 pag. 
Preţul 8 lei. Tipografia „Serafică“ Săbăoani, jud, Roman. 

Părinţii franciscani prezintă publicului în ediţia IV — semm 
bun — întrun volumaş drăguj viaţa Sî. Anton de Padua şi 
diferite rugăciuni în cinstea Lui. In partea l-a — vieaţa — se 
insistă asupra caracteristicilor speciale ale sfântului ; Ciocanul 
erețicilor, sf. Minunilor, Aflătorul lucrurilor pierdute, Părintele 
săracilor.” Partea Il-a cnprinde : Treisprezece zile de rugăciuni 
în care sunt înşirate cele 13 privilegii ale sale (moartea, gre- 
şala, nefericirea, diavolul, lepra, bolnavii se scoală sănătoşi, 
marea, cătuşele, membrele, lucrurile pierdute, cer şi dobân- 


„desc cei tineri şi cei bătrâni, dispar primejdiile, încetează ne- 


voia) şi alte rugăciuni. Broşura este scrisă pentru credincioşii 
de rit latin. O pot întrebuința şi catolicii de rit oriental, luân- 
du-se în considerare că, cultul Si. Anton este foarte răspândit 
în sânul bisericii noastre. 

Ambele volume se pot comanda dela Societatea Sf. loan 
Gură de Aur — Oradea, La comenzi mai mari se primește rabat. 

